Foto: Reuters Fransiyaning Marsel shahrida avtomobil ikki avtobus bekatiga borib urildi, natijada kamida bir kishi halok bo‘ldi. Bu haqida BFMTV telekanali xabar berdi. Reuters agentligi xabariga ko‘ra esa, yana bir kishi jarohat olgan. Telekanal ma’lumotlariga ko‘ra, voqea natijasida bir kishi qo‘lga olindi. Politsiya aholini voqea ro‘y bergan joy, xususan, Eski portni chetlab o‘tishga chaqirdi. Shuningdek ta’kidlanishicha, qo‘lga olingan shaxs bundan avval ham politsiyaning e’tiboriga tushgan bo‘lgan, biroq razvedka uni kuzatmagan.